**Flakkebjerg Friskole søger LÆRERE pr. 1. august 2025**

**Flakkebjerg Friskole** åbnede dørene for første gang for elever og forældre d. 13. august 2023. Vi startede med 35 elever og kan med stolthed sige, at vi til skolestart i 2025 kommer til at have over 80 elever. Derfor søger vi nu også flere kollegaer.

Vi søger to fuldtidslærere samt en kombineret stilling som lærer og pædagog (læs mere i vores andet stillingsopslag på hjemmesiden)

Vi er en skole med fokus på det hele menneske, fællesskabet, plads til store drømme og en stærk tro på at mennesker lærer bedst gennem motivation, fællesskab og blikket for det enkelte individ.

Som lærer hos os, vil du få stor indflydelse på skabelsen af skolens kultur, hvor du vil blive særdeles betydningsfuld for alle børn og forældres trivsel på skolen.

Vi tilbyder:

* Et lærerjob hvor engagement og lyst til indflydelse er en grundsten.
* Flexible arbejdsforhold
* En skole, hvor morgensang, udeskole og kreative processer prioriteres højt.
* En skole, hvor der er et aktivt lokalsamfund med både forældre, borgere i lokalområdet og virksomheder, der støtter skolen.
* En skole som fra august har elever fra børnehaveklasse til og med 8. klasse, og hvor vi år for år bygger et klassetrin ovenpå, så vi ender med at have til med 9. klasse.

Vi ønsker lærere, der:

* Brænder for at undervise i: DANSK og/eller MATEMATIK i indskolingen og på sigt mellemtrin. HÅNDVÆRK OG DESIGN, MADKUNDSKAB, BILLEDEKUNST, TYSK, ENGELSK (indskoling/mellemtrin), IDRÆT, AKTIVITETSBÅND og N/T
* Er faglig stærk og som har mod og kompetencer til også at undervise holddelt og på tværs af alder
* Er idérig og handlekraftig.
* Er fleksibel både i forhold til alternative undervisningsformer, samt i at være en del af den brede drift af Flakkebjerg Friskole.
* Bidrager aktivt til det gode samarbejde med alle ansatte i friskolen, samt forældre, frivillige og lokalområdet i Flakkebjerg som helhed.
* Finder det nuværende værdigrundlag interessant og spændende, og samtidig er parat til at udvikle det i fremtiden, i takt med skolens udvikling.
* Har lyst og styrke til at være en del af en lille personalegruppe, der har ambitioner om at blive større.

Vi drømmer også om at en LÆSEVEJLEDER. Måske du allerede har uddannelsen? Eller måske du drømmer om det?

Og så mangler vi en lærer som har lyst til at være primus motor på arbejdet med FIRST LEGO LEAGUE.

Ansættelse sker i henhold til fællesoverenskomst mellem skatteministeriet og LC.

Vil du vide mere om skolen kan du besøge [www.flakkebjerg-friskole.dk](http://www.flakkebjerg-friskole.dk), eller kigge nærmere på vores profiler på Facebook/Instagram.

Har du spørgsmål til jobbet, eller har du lyst til at komme forbi og se skolen, er du velkommen til at ringe til skoleleder, Line Nielsen, på tlf. nr. 30 64 34 62.

Send din ansøgning, eksamensbeviser og CV til personale@flakkebjerg-friskole.dk

Ansøgningsfrist: 30. april

Ansættelsestidspunkt: 1. august 2025

Vi holder ansættelsessamtaler onsdag (og evt. tirsdag) i uge 19.